**OBRAZAC ZA SAVJETOVANJE PROJEKTNIH PRIJEDLOGA**

**Erasmus+ KA2 Strateška partnerstva u području visokog obrazovanja**

(Natječaj 2020. godine)

Ovaj obrazac namijenjen je prijaviteljima projekata **Erasmus+ KA2:** **Strateška partnerstva u području visokog obrazovanja (KA203)** koji žele savjetovanje prije podnošenja projektnog prijedloga. Podsjetimo, prijavni je rok za ovu aktivnost **24. ožujka 2020. do 12:00** (podne).

Obrazac za savjetovanje strukturiran je tako da se iz odgovora dobije okvirna slika projektne ideje kako biste od djelatnika Agencije za mobilnost i programe EU dobili povratnu informaciju i savjete. Popunjeni obrazac molimo pošaljite na erasmus@mobilnost.hr.

Obrazac je namijenjen savjetovanju radi poboljšanja kvalitete projektnog prijedloga. Savjetovanje je moguće e-poštom, telefonski ili na sastanku u Agenciji za mobilnost i programe EU, stoga Vas molimo da u polju predviđenom za napomene navedete na koji način želite povratnu informaciju.

Rok do kojeg možete zatražiti savjetovanjeo projektnom prijedlogu: 10. ožujka 2020.

Rok za povratnu informaciju: 5 radnih dana od zaprimanja ovog obrasca.

**VAŽNA NAPOMENA:**

Ovaj obrazac **nije zamjena za prijavu.**

Agencija ni na koji način ne snosi odgovornost za uspjeh/neuspjeh prijave. Prednost pred dobivenim informacijama ima [**Vodič kroz program Erasmus+ za 2020.**](https://ec.europa.eu/programmes/erasmus-plus/sites/erasmusplus2/files/erasmus-plus-programme-guide-2020_en.pdf) (trenutačno verzija 1 od 5. studenoga 2019.).

Kako bismo osigurali jednak pristup svima koji traže savjetovanje, prijavu možemo savjetovati samo jedanput.

**UVODNE NAPOMENE I VAŽNE UPUTE**

AMPEU za svaki natječajni rok organizira niz aktivnosti usmjerenih kvalitetnoj pripremi potencijalnih prijavitelja, na kojima se iznose ključne informacije nužne prijaviteljima kako bi procijenili svoj interes, kapacitete i mogućnosti za pripremu projektne prijave. U tom Vas smislu upućujemo da prije razrade projektne ideje obvezno proučite sljedeće izvore:

1. [Vodič kroz program Erasmus+ za 2020.](https://ec.europa.eu/programmes/erasmus-plus/sites/erasmusplus2/files/erasmus-plus-programme-guide-2020_en.pdf) (trenutačno verzija 1 od 5. studenoga 2019.).

Za KA2 strateška partnerstva u području visokog obrazovanja posebno važni dijelovi jesu: 100. – 123. str.; dio C – Informacije za prijavitelje: 249. – 268. str.; Annex I – Strategic partnerships: 294. – 305. str. te Annex II – Dissemination and exploitation of results: 312. – 317.

1. [Šalabahter za KA203 prijavitelje](http://www.mobilnost.hr/hr/sadrzaj/programi/erasmus-/erasmus-visoko-obrazovanje/kako-sudjelovati/potpora-pri-prijavi-2020-/) – korisna, sažeta prezentacija

Valja napomenuti da je u natječajnoj **2020.** godini za strateška partnerstva u području visokog obrazovanja na raspolaganju ukupno **1.213.549,00 eura** (u prve je tri natječajne godine uz raspoloživi iznos od 450.000,00 odnosno 561.662,00 eura u 2017. godini, odobreno financiranje 2 projekta godišnje; u 2018. godini uz raspoloživ iznos od 733.447,00 eura odobreno je financiranje 3 projekta; a u 2019. godini je, nakon preraspodjela i početnih 1.163.014,00 te zatim s ukupnim iznosom od 1.389.681,00 eura odobreno financiranje 6 projekata).

1. Uza službenu programsku dokumentaciju potencijalnim prijaviteljima od pomoći može biti koncizan Vodič za prijavitelje strateških partnerstava u području visokog obrazovanja – [Do's and Don'ts for Applicants](http://www.mobilnost.hr/cms_files/2018/12/1543844045_do-s-and-dont-s-for-applicants-strategic-partnerships-for-higher-education--ka203--en-.pdf).
2. Popise financiranih projekata u okviru programa Erasmus+ po svim područjima te prema natječajnim godinama 2014., 2015., 2016., 2017., 2018. i 2019. možete pronaći ovdje: <http://www.mobilnost.hr/hr/sadrzaj/programi/erasmus-/popis-financiranih-erasmus-projekata/>

Osim toga, za potporu pri prijavi Erasmus+ projektnih prijedloga u području visokog obrazovanja namijenjene su poveznice:

* <http://www.mobilnost.hr/hr/sadrzaj/programi/erasmus-/erasmus-visoko-obrazovanje/kako-sudjelovati/natjecajna-dokumentacija-2020>
* <http://www.mobilnost.hr/hr/sadrzaj/programi/erasmus-/erasmus-visoko-obrazovanje/kako-sudjelovati/potpora-pri-prijavi-2020-/>

Budući da AMPEU tijekom cijele godine organizira niz događanja koja Vam mogu pomoći u razvoju projektnih ideja i povezivanju s drugim dionicima (npr. radionice na informativnim danima, događanja usmjerena umrežavanju, natječaji za kontaktne seminare u inozemstvu itd.), upućujemo Vas da se prijavite za [primanje e-obavijesti](http://www.mobilnost.hr/hr/sadrzaj/e-obavijesti/).

**PODACI O PRIJAVITELJU**

Molimo upišite u polja tražene podatke.

|  |  |
| --- | --- |
| **Naziv organizacije:** |       |
| **Adresa organizacije:** |       |
| **Ime i prezime osobe za kontakt/koordinatora:** |       |
| **Telefon/mobitel:** |       |
| **E-pošta:** |       |

**PODACI O PROJEKTU**

|  |  |
| --- | --- |
| **Naslov projekta:** |  |
| **Trajanje projekta:**(U području visokog obrazovanja moguće je trajanje 2 – 3 godine) |  |

RELEVANTNOST

Ukratko opišite Vašu organizaciju (područje djelovanja, stručna znanja) te navedite koje su aktivnosti, stručna znanja i iskustvo relevantni za provedbu i ostvarenje projekta.

(Polje za tekst ograničeno je na 1000 slovnih mjesta.)

PRIORITETI – HORIZONTALNI I/ILI SPECIFIČNI ZA PODRUČJE VISOKOG OBRAZOVANJA

Za potkrepljivanje relevantnosti projektne ideje molimo navedite koje horizontalne odnosno prioritete specifične za područje visokog obrazovanja, u skladu s [Vodičem kroz program Erasmus+ 2020.](https://ec.europa.eu/programmes/erasmus-plus/sites/erasmusplus2/files/erasmus-plus-programme-guide-2020_en.pdf), uključuje Vaš projekt (prioriteti su detaljno prikazani na stranicama 100. – 103.) te ih obrazložite prema ciljevima i rezultatima projekta.

(Polje za tekst ograničeno je na 1500 slovnih mjesta.)

PODACI O PARTNERIMA

**a) FORMALNI PARTNERI U PROJEKTU**

Ovisno o broju partnera u projektu, molimo unesite nazive partnerskih organizacija, države u kojima su organizacije registrirane te područje djelovanja i stručna znanja relevantna za projekt. Ukratko opišite njihovu ulogu u provedbi i postizanju rezultata projekta. Ako neka od partnerskih organizacija nije iz programskih zemalja (programske su zemlje sve članice EU-a, Island, Lihtenštajn, Norveška, Makedonija, Turska i Srbija), ovdje navedite i konkretnu dodatnu vrijednost kojom će taj partner pridonijeti rezultatu projekta.

(Polje za tekst ograničeno je na 600 slovnih mjesta.)

|  |  |  |
| --- | --- | --- |
| **Naziv** | **Država** | **Područje djelovanja i uloga u projektu** |
|       |       |       |
|       |       |       |
|       |       |       |
|       |       |       |
|       |       |       |
|       |       |       |
|       |       |       |
|       |       |       |
|       |       |       |
|       |       |       |

**b) PRIDRUŽENI PARTNERI (*Associated Partners*)**

U slučaju da projektni prijedlog uključuje i pridružene partnere, odnosno one koji nisu formalno uključeni u konzorcij i proračun projekta, ovdje možete opisati na koji ih način planirate uključiti u projekt, kako će oni pridonijeti provedbi projektnih aktivnosti ili kako će pomoći u diseminaciji i održivosti projekta.

(Polje za tekst ograničeno je na 600 slovnih mjesta.)

OPIS PROJEKTA

Zašto prijavljujete projekt te koji je njegov cilj? Na koje će konkretne (obrazovne) potrebe odgovoriti? Tko je ciljana skupina kojoj su namijenjeni rezultati projekta? Opišite inovativnost rezultata. Ako rezultati nadopunjuju već postignuto, što je dodana vrijednost?

(Polje za tekst ograničeno je na 2000 slovnih mjesta.)

UPRAVLJANJE PROJEKTOM I RIZICI

Na koji ćete način upravljati projektom – sami i/ili s partnerima? Koje ste rizike (osobito financijske) te mjere za izbjegavanje/ ublažavanje rizičnih ili konfliktnih situacija predvidjeli?

 (Polje za tekst ograničeno je na 1000 slovnih mjesta.)

TRANSNACIONALNI PROJEKTNI SASTANCI

Transnacionalni projektni sastanci namijenjeni su za koordinaciju i upravljanje projektom. Ako ste ih predvidjeli, navedite koliko osoba planirate poslati u koju partnersku ustanovu i s kojom namjerom? Na koji će se način odvijati suradnja i komunikacija s partnerima?

(Polje za tekst ograničeno je na 1500 slovnih mjesta.)

INTELEKTUALNI REZULTATI

Navedite intelektualne rezultate koje predviđate projektnim prijedlogom. Koliko će partnera sudjelovati u radu na stvaranju intelektualnih rezultata, s kojim profilom osoblja? Prema profilu osoblja (četiri kategorije, str. 118. – 122. programskog Vodiča), koliko ste dana ukupno predvidjeli za rad osoblja svih partnera na stvaranju intelektualnih rezultata projekta?

(Polje za tekst ograničeno je na 1500 slovnih mjesta.)

DOGAĐANJA S MULTIPLICIRAJUĆIM UČINKOM (MULTIPLIER EVENTS)

Cilj je *Multiplier eventa* diseminacija produciranih intelektualnih rezultata projekta. Ova se proračunska stavka odnosi na troškove organizacije nacionalnih i transnacionalnih konferencija/ seminara/ događaja (catering, lokacija, tehnička oprema i sl.), a samo se sudionici izvan konzorcija mogu uračunati u ukupan broj osoba na temelju kojeg se utvrđuje iznos financijske potpore (troškovi za predstavnike organizacija iz partnerstva nisu formalno prihvatljivi).

Koga ćete i kako upoznati s rezultatima projekta kako bi se njima i drugi koristili? Kako ćete doprijeti do ciljane skupine kojoj su rezultati namijenjeni te osigurati vidljivost i dostupnost široj publici? Opišite diseminacijski plan.

(Polje za tekst ograničeno je na 2000 slovnih mjesta.)

AKTIVNOSTI UČENJA, PODUČAVANJA I OSPOSOBLJAVANJA (TRANSNATIONAL LEARNING, TEACHING AND TRAINING ACTIVITIES)

Uključuje li Vaš projektni prijedlog aktivnosti učenja, podučavanja i osposobljavanja? Ako ih planirate uključiti, navedite na koji će način one pridonijeti ciljevima i rezultatima projekta. Tko će biti uključen – osoblje i/ili studenti? Jesu li posrijedi kratkotrajne i/ili dugotrajne aktivnosti?

Valja imati na umu da se aktivnosti učenja, podučavanja i osposobljavanja mogu uključiti u projekt samo ako donose dodanu vrijednost pri postizanju zacrtanih ciljeva te da su u području visokog obrazovanja moguće: kombinirana mobilnost (*Blended mobility*), intenzivni studijski programi (*Intensive Study Programmes*), kratkoročno zajedničko usavršavanje za osoblje (*Short-term joint staff training events*) te dugoročne aktivnosti podučavanja i osposobljavanja (*Long-term teaching or training assignments*). Ove su aktivnosti detaljno pojašnjene u programskom Vodiču, na str. 109. – 110., 119. – 123., 298. – 301.)

(Polje za tekst ograničeno je na 1000 slovnih mjesta.)

IZVANREDNI TROŠKOVI (EXCEPTIONAL COSTS)

Izvanredni troškovi odnose se, između ostalog, na troškove nabave usluga ili robe koje iz opravdanih razloga ne može pružiti nijedna organizacija iz konzorcija. Nabava robe ne može uključivati nabavu redovite uredske opreme ili opreme koju članovi konzorcija redovito koriste u svome radu. Također, rad na intelektualnim zadacima ne može biti podugovoren u obliku usluge.

Je li vam za ostvarenje projektnih rezultata nužno osigurati nabavu robe i/ili usluge? Molimo navedite koje i kratko pojasnite zašto.

(Polje za tekst ograničeno je na 1000 slovnih mjesta)

ODRŽIVOST PROJEKTA

Je li za projektne rezultate osiguran učinak i nakon formalnog završetka projekta? Koje aktivnosti planirate kako bi se rezultati projekta nastavili primjenjivati nakon njegova završetka te dalje razvijati i unapređivati?

(Polje za tekst ograničeno je na 2000 slovnih mjesta.)

DODATNE INFORMACIJE

Ako imate dodatna pitanja ili informacije koje želite dodati vezano za Vašu projektnu ideju, možete ih navesti ovdje.

(Polje za tekst ograničeno je na 2000 slovnih mjesta.)

NAPOMENA

Molimo navedite želite li savjetovanje s djelatnikom Agencije na sastanku u dogovorenom terminu ili povratnu informaciju putem telefona ili e-pošte. U slučaju sastanka u Agenciji, navedite okvirno Vama odgovarajući termin (dan/e i vrijeme).

(Polje za tekst ograničeno je na 1000 slovnih mjesta.)

**Za više informacija o našim aktivnostima, događanjima i publikacijama posjetite** [**http://www.mobilnost.hr/**](http://www.mobilnost.hr/)

**Ispunjeni obrazac za savjetovanje pošaljite na:** **erasmus@mobilnost.hr**